DAN RUŽIČASTIH MAJICA

Dana 26. veljače 2020. na Forumu je održano obilježavanje Dana ružičastih majica. Ove godine, osim same utrke protiv nasilja među vršnjacima, Grad Pula je organizirao i milenijsku fotografiju svih učenika koji su se odazvali ovom projektu. Učenici su se posložili u dlan, koji je ovogodišnji simbol borbe protiv nasilja među mladima, a dronom se snimila fotografija.

Svi su sudionici nosili ružičaste majice, na kojima su na Satu razrednika ispisali poruke protiv nasilja, a plakati s prigodnim porukama su bili izloženi na samom trgu.

Ovaj se događaj u Hrvatskoj obilježava već sedmu godinu , a ideja se pojavila u Kanadi kad se učenik pojavio u školi u ružičastoj majici, u znak podrške oboljeloj majci, a kolege su ga izvrgle nasilju. U znak podrške učeniku, djeca diljem svijeta, nose ružičaste majice i obilježavaju taj dan utrkom protiv nasilja.

Novinarska grupa škole